**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL J. ŠLAJIENĖS SKYRIMO Į KlAIPĖDOS JERONIMO KAČINSKO MUZIKOS MOKYKLOS DIREKTORIAUS PAREIGAS“ PROJEKTO**

**1. Sprendimo projekto esmė, tikslai ir uždaviniai.**

2016 m. sausio 7 d. atsilaisvinus Klaipėdos Jeronimo Kačinsko muzikos mokyklos direktoriaus vietai buvo paskelbtas konkursas šioms pareigoms užimti.

Šiuo sprendimo projektu prašome skirti konkurso nugalėtoją Jolitą Šlajienę į Klaipėdos Jeronimo Kačinsko muzikos mokyklos direktoriaus pareigas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos Jolitos Šlajienės prašymą paskirti nuo 2016 m. balandžio 5 d. į Klaipėdos Jeronimo Kačinsko muzikos mokyklos direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos Švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

Konkursas į Klaipėdos Jeronimo Kačinsko muzikos mokyklos direktoriaus pareigas įvyko 2016 m. kovo 2 d. Konkurse dalyvavo dvi pretendentės. Jolita Šlajienė iš galimos maksimalios (5 balų) komisijos narių skiriamos konkursinio balo dalies surinko 4,4 balo, pretendento kompetencijų vertinimo ataskaitos balas – 3. Iš viso J. Šlajienė surinko 7,4 balo.

**3. Kokių rezultatų laukiama.**

Bus paskirtas Klaipėdos Jeronimo Kačinsko muzikos mokyklosvadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis Klaipėdos miesto savivaldybės tarybos 2016 m. vasario 25 d. sprendimu Nr. T2‑55 „Dėl tarnybinio atlyginimo koeficiento nustatymo švietimo įstaigos vadovams“ Klaipėdos Jeronimo Kačinsko muzikos mokyklos vadovei bus nustatytas vidutinis tarnybinio atlyginimo koeficientas.

Švietimo įstaigos vadovo darbo užmokesčio nustatymas yra reglamentuojamas Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ patvirtintu švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašu (toliau – Aprašas).

Neformaliojo vaikų švietimo įstaigos vadovo tarnybinio atlyginimo koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos. Tarnybinio atlyginimo koeficiento ribos vadovaujantis Aprašu yra nuo 35,6–42,95 bazinės mėnesinės algos dydžiais. Klaipėdos Jeronimo Kačinsko muzikos mokykloje mokosi 825 mokiniai. J. Šlajienė turi daugiau kaip 15 metų pedagoginio darbo stažą, I-ąją vadybinę kvalifikacinę kategoriją.

**6. Lėšų poreikis sprendimo įgyvendinimui.**

Nustačius J. Šlajienei vidutinį tarnybinio atlyginimo koeficientą – 39,28 BMA, metinis įstaigos vadovo darbo užmokesčio fondas sudarytų 16733,28 Eur (su socialinio draudimo įmokomis – 21917,25 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. J. Šlajienės prašymo priimti į darbą kopija (1 lapas);
2. Lietuvos Respublikos specialiųjų tyrimų tarnybos 2016 m. kovo 15 d. rašto Nr. 4-01-2061 kopija (1 lapas).
3. Pretendentų į Klaipėdos Jeronimo Kačinsko muzikos mokyklos direktoriaus pareigas konkurso 2016 m. kovo 2 d. protokolo Nr. ADM-121 kopija (3 lapai).
4. Klaipėdos miesto savivaldybės mero 2016 m. vasario 17 d. potvarkio Nr. M-12 „Dėl Klaipėdos Jeronimo Kačinsko muzikos mokyklos direktoriaus pareigoms eiti atrankos komisijos sudarymo“ kopija (1 lapas).
5. Teisės aktų išrašas, 1 lapas.

L. e. p. Personalo skyriaus vedėja Jolita Grigaitienė